b'\n_START_ARTICLE_\nMonty Python ir \xc5\xa1ventasis Gralis\n_START_SECTION_\nFilmas\n_START_PARAGRAPH_\nMonty Python parodijuodavo televizijos ir kino \xc5\xa1ablonus: melagingai pa\xc5\xbead\xc4\x97davo t\xc4\x99sinius, juokaudavo ir titruose. \xe2\x80\x9e\xc5\xa0ventojo Gralio\xe2\x80\x9c titrai subtitruoti pseudo \xc5\xa1ved\xc5\xb3 kalba (pvz., \xe2\x80\x9eWi n\xc3\xb8t trei a h\xc3\xb8liday in Sweden this y\xc3\xabr?\xe2\x80\x9c \xe2\x80\x93 i\xc5\xa1kraipytas angli\xc5\xa1kas tekstas \xe2\x80\x9eWhy not try a holiday in Sweden this year?\xe2\x80\x9c, rei\xc5\xa1kiantis \xe2\x80\x9eGal \xc5\xa1iemet nor\xc4\x97tum\xc4\x97te atostogauti \xc5\xa0vedijoje?\xe2\x80\x9c). Titruose taip pat kaip prie filmo prisid\xc4\x97jusios i\xc5\xa1vardinamos lamos._NEWLINE_Filmavimo darbai vyko \xc5\xa0kotijoje, daugiausia aplink Doune pil\xc4\xaf, Glen Coe ir priva\xc4\x8di\xc4\x85 Stalker pil\xc4\xaf. U\xc5\xbeuot nuomoj\xc4\x99 arklius ir mok\xc4\x99si jais joti, Monty Python padar\xc4\x97 kaip to meto BBC radijo pjes\xc4\x97se: imitavo jojim\xc4\x85, gars\xc4\x85 i\xc5\xa1gaudami kokoso kevalo pusel\xc4\x97mis. Riteri\xc5\xb3 d\xc4\x97vimos \xc5\xbeiedmar\xc5\xa1k\xc4\x97s yra sidabrine spalva nuda\xc5\xbeyti megztiniai. Dauguma pili\xc5\xb3 \xe2\x80\x93 tai \xc4\xafvairiais rakursais nufilmuota Doune pilis arba kartoniniai modeliai.\n_START_SECTION_\nSiu\xc5\xbeetas\n_START_PARAGRAPH_\nFilmo siu\xc5\xbeetas suskaidytas \xc4\xaf epizodus, kuriuos sieja \xc5\xa0ventojo Gralio u\xc5\xbeduotis ir Terry Gilliamo animaciniai intarpai._NEWLINE_Filmo prad\xc5\xbeioje karalius Art\xc5\xabras (Graham Chapman) renka riterius savo Apvaliajam Stalui. Po keli\xc5\xb3 nes\xc4\x97kmi\xc5\xb3 galiausiai prie jo prisijungia seras Bedeveras I\xc5\xa1mintingasis (Terry Jones), seras Lanselotas Narsusis (John Cleese), seras Galahadas Tyrasis (Michael Palin), seras Robinas Ne Toks Narsus Kaip Seras Lanselotas (Eric Idle) ir seras Kuris \xc5\xa0iame Filme Nepasirodo._NEWLINE_Riteriams Dievas duoda u\xc5\xbeduot\xc4\xaf surasti \xc5\xa1vent\xc4\x85j\xc4\xaf Gral\xc4\xaf. Beie\xc5\xa1kodami riteriai susiduria su \xc4\xafvairiais pavojais: Juodlig\xc4\x97s pilies merginomis, Riteriais, kurie sako Ni, triu\xc5\xa1iu \xc5\xbeudiku ir kt. Filme gausu kit\xc5\xb3 epizodini\xc5\xb3 veik\xc4\x97j\xc5\xb3: valstie\xc4\x8diai anarchosindikalistai, vienuoliai, giedantys lotyni\xc5\xa1kai, ragana, Pelk\xc4\x97s pilies karalius ir jo s\xc5\xabnus, burtininkas, Mirties Tilto sargas, pranc\xc5\xabzai. Periodi\xc5\xa1kai pasirodo element\xc5\xb3, susijusi\xc5\xb3 su kreg\xc5\xbed\xc4\x97mis._NEWLINE_Filmas baigiasi, kai policija sustabdo lemiam\xc4\x85 m\xc5\xab\xc5\xa1io scen\xc4\x85 ir suima serus Lancelot\xc4\x85 ir Bediver\xc4\x85 bei karali\xc5\xb3 Art\xc5\xabr\xc4\x85 u\xc5\xbe \xe2\x80\x9e\xc5\xbeinomo istoriko\xe2\x80\x9c \xc5\xbemog\xc5\xbeudyst\xc4\x99, \xc4\xafvykdyt\xc4\x85 anks\xc4\x8diau filme.\n_START_SECTION_\nKita\n_START_PARAGRAPH_\nFallout 2 \xc5\xbeaidime filmo atminimui panaudotos kelios jo koncepcijos, kaip kad \xc5\xa0ventosios Granatos beie\xc5\xa1kantys riteriai ar keistas \xc5\xbemogus, u\xc5\xbeduodantis tris klausimus prie tilto per tarpekl\xc4\xaf.'